Mohd Zaki Ibrahim

Mohamad Zaki Ibrahim adalah ahli politik Malaysia berbangsa Melayu dari Parti Islam Se-Malaysia. Beliau merupakan mantan Ahli Dewan Undangan Negeri (ADUN) Kelaboran, Kelantan bertanding di atas tiket PAS. Beliau pernah menjadi Ketua Dewan Pemuda PAS Negeri Kelantan pada 2006 hingga 2009.

Pilihan raya 
Beliau memenangi kerusi Dewan Undangan Negeri (DUN) Kelaboran sebagai calon PAS pada Pilihan raya umum Malaysia 2004 dengan menewaskan calon Barisan Nasional (UMNO), Datuk Wan Johani Wan Hussin. Beliau juga berjaya mempertahankan kerusi DUN itu pada Pilihan raya umum Malaysia 2008 dan Pilihan raya umum Malaysia 2013, kedua-duanya dengan menewaskan calon BN (UMNO), Wan Hanapi Wan Yaakob. Bagaimanapun, beliau tidak bertanding pada PRU-14.

Keputusan pilihan raya

Isu dan kontroversi

Nafi kahwin dengan Abby

Pada 3 Ogos 2012, beliau menafikan dakwaan bahawa dia telah berkahwin dengan artis Malaysia, Abby Abadi atau nama sebenarnya Arbaiyah Abd Manan yang menyertai PAS semenjak Julai 2012.

Meninggal dunia 
Mohd Zaki Ibrahim, 52, meninggal dunia di Hospital King Abdul Aziz, Makkah pada 31 Mei 2019. Allahyarham menghembuskan nafas terakhir pada jam 2.45 petang (waktu tempatan) selepas dilaporkan berada dalam keadaan kritikal sejak dimasukkan ke Unit Rawatan Rapi (ICU) hospital itu, malam kelmarin, akibat komplikasi kencing manis. Perkara itu disahkan oleh isteri arwah, Raihan Zaki Yusof, melalui satu hantaran dalam laman sosial Facebook.

Rujukan

Muslim Malaysia
Anggota Parti Islam Se-Malaysia
ADUN Kelantan
Ahli politik Malaysia berketurunan Melayu